سودان مدافعه وزیری, عالی حربی کینگش نینگ قدرت نی قولگه کیریتگن لیگی نی بیلدیردی.
سودان اردوسی, جمهوررئیس عمر البشیر نینگ اوشلنگن لیگی, 2 ییللیک اوتیش دوری نینگ باشله گن لیگی و اوچ آیلیک بیر مدت بیلن اضطراری حالت اعلان قیلینگن لیگی نی معلوم قیلدی.
عینی دمده مدافعه وزیری, سودان هوا ساحه سی و چیگره لری نینگ 24 ساعت لیک بیر مدت بیلن یاپیق بوله دیگن لیگی نی معلوم قیلرایکن, اساسی قانون بوییچه فعالیت لرنینگ معطل قیلینگن لیگی, باش وزیرلیک, پارلمان و ایالت رهبریت لری نی لغو قیلینگن لیگی نی بیلدیردی.
سودان ده بیر آیلیک بیر مدت بیلن انسان لرنینگ آقشام ساعت 7 دن کیین کوچه گه چیقیش لری ممنوع قیلیندی.
اردو بوگون ایرته لب دولت تلویزیونی و رادیوسی بیلن رسمی خبر آژانسی سونا نینگ بنا سی نی اوره ب آلگن ایدی.
دولت تلویزیونی المیادین, اردو نینگ جمهوررئیس عمر البشیر و حکومت نی ایشدن بوشه تیش گه قرار قیلگن لیگی نی بیلدیرگن ایدی.
کوچه لر گه حربی لر جایلشتیریلرایکن, جمهوررئیسلیک قصری تامان کیته دیگن یول ایسه یاپیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
